**број:06-183-674/18-III**

На основу члана 46. Закона о локалној самоуправи („Службени гласник РС“, број 129/2007 и 83/2014-др.закон, 101/2016-др.закон и 47/2018), члана 57. Статута општине Гаџин Хан („Службени лист града Ниша Ниша“ бр. 63/2008, 31/2011, 46/2012 и 36/2013) и члана 3. Одлуке о општинском већу општине Гаџин Хан („Службени лист града Ниша“, бр. 83/2008 и 79/2017), члана 171. Закона о општем управном поступку ("Сл. гласник РС", бр. 18/2016), одлучујући по жалби Лидије Филиповић из Гаџиног Хана ЈМБГ 2301987737538, против решења Општинске управе општине Гаџин Хан - Службе за за друштвене делатности, имовинско правне послове и општу управу бр: 183-337/18-IV/03 од 26.11.2018. године,

 Општинско веће општине Гаџин Хан на 110. (стодесетој) седници одржаној 26. фебруара 2018. године, доноси

Р Е Ш Е Њ Е

**ПОНИШТАВА СЕ** решење Општинске управе општине Гаџин Хан – Службе за за друштвене делатности, имовинско правне послове и општу управу бр: 183-337/18-IV/03 од 26.11.2018. године у целости **и предмет враћа првостепеном органу на поновни поступак.**

О б р а з л о ж е њ е

 Решењем Општинске управе општине Гаџин Хан- Службе за за друштвене делатности, имовинско правне послове и општу управу бр: 183-337/18-IV/03 од 26.11.2018. године, Лидији Филиповић из Гаџиног Хана ЈМБГ 2301987737538, није признато право на родитељски додатак за другорођено дете Наталију Филиповић, рођене 06.10.2018. године, јер Лидија нема пребивалиште на подручју општине Гаџин Хан у трајању најмање од 6 месеци пре рођења детета.

 Против наведеног решење Лидија Филиповић изјавила је жалбу дана 19.12.2018.год.

 У жалби је навела да она заправо од јануара месеца 2018. године живи у Гаџином Хану са супругом Сашом Филиповићем у ванбрачној заједници до 09.јуна 2018. године када ступају у брак, а венчање је обављено у скупштини општине Гаџин Хан. Напомиње да је веридба била почетком априла 2018. године и да је њихова воља била да се венчају у Гаџин Хан.

 Даље истиче да је након тога почела са прикупљањем неопходне личне документације ради промене пребивалишта и јула се пријављује на садашњу адресу. Сматра да је оштећена јер заиста од јанура месеца 2018. године живи у Гаџином Хану, о чему као доказ прилаже изјаву 2 сведока, а дете је родила 16.10.2018. године.

Жалба је благовремена, допуштена и изјављена од овлашћеног лица

 Жалба је основана.

**Одлука о финансијској подршци породици** ( „ Службенилист града Ниша“, бр.67/2002, 57/2005, 63/2017 и 23/2018) прописано је:

 члан 2: „ *Родитељски додатак остварује мајка за свако рођено дете“.*

 члан 5. став 1.: *Право из члана 2. и 4. ове одлуке остварује мајка под условом да има*

*пребивалиште на подручју општине Гаџин Хан у трајању од* ***најмање шест месеци пре рођења детета*** *и да непосредно брине о свом дтету за које је поднела захтев“.*

 Правилно је првостепени орган утврдио да жалиља, мајка детета Лидија Филиповић, има пребивалиште на територији општине Гаџин Хан од 26.07.2018. године, да је дете Наталија Филиповић рођена 16.10.2018. године и да је према редоследу рођења мајци другорођено дете, да мајка непосредно брине о детету, као и да мајка, Лидија Филиповић, нема пребивалиште од најмање 6 месеци пре рођења детета.

Жалиља је у жалбеном поступку уз жалбу приложила нови доказ, изјаву два сведока, који доказује пребивалиште мајке на територији општине Гаџин Хан дуже од 6 месеци у односу на месец рођења детета.

 Стога ће првостпени орган у поновном поступку правилно и потпуно утврди чињенично стање, тако што ће ценећи доказе сваког појединачно и свих заједно оценити и доказ - изјава два сведока о чињеници од када жалиља живи са својим супругом на наведеној адреси, односно од када је наведено место фактички њено пребивалиште и на основу тага донети правилну и на закону засновану одлуку.

 У складу са овлашћењим из члана 171. Закона о општем управном поступку донета је одлука као у изреци.

Против овог решења може се покренути управни спор у року од 30 дана од дана пријема решења.

број:06-183-674/18-III

У Гаџином Хану дана 26. фебруара 2019. године

**ОПШТИНСКО ВЕЋЕ ОПШТИНЕ ГАЏИН ХАН**

 ПРЕДСЕДНИК

Саша Ђорђевић